Wojerecy (SN/MWj). Najebać wšitke ćežke wobstejnosće koronapandemije dla zhladuje Wojerowski zwěrjenc na wuspěšne plahowanske lěto 2020. Kaž w nowinskim wozjewjenju woblubowaneho coowa rěka, mějachu pola 21 wot cyłkownje 120 družin dorost. Cyłkownje maja tam 910 indiwiduumow, kaž je lětuša inwentura wunjesła. W minjenych tydźenjach su sobudźěłaćerjo wšitkich zwěrjećich wobydlerjow statistisce zapisali a sej jich dokładnje wobhladali. Při tym zwěrjata měrjachu, wažachu a přepruwowachu jich strowotniski staw.
szl_Latn